În vreme ce toți ochii sunt ațintiți asupra Ucrainei, în Europa se mai pregătește un conflict. La trei decenii de la scindarea sângeroasă a Iugoslaviei, ciocnirile recente dintre Serbia și Kosovo au reaprins conflicte etnice care ardeau mocnit. Dacă Serbia e cauza evenimentelor din teren, Rusia e cea care ațâță flăcările, atrage atenția "Wall Street Journal".
Patriarhul Porfirije al Bisericii Ortodoxe Sârbe s-a întâlnit la Belgrad cu președintele sârb Aleksandar Vucic și cu Milorad Dodik, președintele entității Republica Srpska din Bosnia și Herțegovina, după întoarcerea sa de la Moscova, scrie publicația "The Geopost".
Oficial, motivul vizitei patriarhului sârb a fost să-și ia rămas bun cu rugăciune și să asiste la înmormântarea episcopului Antonie al Moraviei, vicar al Patriarhiei Sârbe și Prezbiter al Subjudețului Bisericii Ortodoxe Sârbe din Moscova, care a murit la 11 martie în capitala Rusiei.
Vučić said it was "one of the most important meetings" of the trio.
According to Dodik they "discussed current political challenges that the Serb population is facing."
Dodik wrote… pic.twitter.com/Sjlg6JVIiO
— Adi Ćerimagić (@adicerimagic) March 18, 2024
Preşedintele sârb Aleksandar Vucic a anunţat o Adunare de Paşte Serbia-Republika Srpska, una din cele două entităţi ale Bosniei și Herţegovina, pentru a rosti o declarație comună și a pregăti "acte juridice generale", transmite agenția de presă Tanjug.
"După ore de discuţii pe care preşedintele Republicii Srpska, Milorad Dodik, şi cu mine le-am avut astăzi (luni, n. red.) în prezenţa Sfinţiei Sale, Patriarhul Porfirije, s-a ajuns la concluzia comună că o mare Adunare de Paşte a Republicii Serbia şi Republicii Sprska va fi organizată la Belgrad şi în alte părţi din Serbia pe 5-6 mai", a anunțat Vucic, citat de agenția de presă Tanjug.
"La Adunare vor fi luate decizii importante cu privire la supravieţuirea sârbilor în căminele lor strămoşeşti, progresul lor economic şi păstrarea limbii sârbe, a scrierii chirilice şi a moştenirii culturale comune", a afirmat liderul de la Belgrad într-un comunicat emis de biroul său de presă.
Potrivit lui Vucic, noul guvern sârb şi guvernul Republicii Srpska vor pregăti o declaraţie comună şi, potenţial, alte acte juridice generale pentru a fi înaintate forurilor legislative de la Belgrad şi Banja Luka.
"Noi l-am informat pe patriarhul sârb Porfirije despre gravitatea situaţiei politice în care se află toţi sârbii, şi i-am cerut Sfinţiei Sale binecuvântarea şi sprijinul Bisericii Ortodoxe Sârbe", a încheiat el.
Moscova ar avea mult de câștigat din incitarea unor probleme în alte părți ale continentului. Criza regională potrivită i-ar oferi Kremlinului ocazia de a câștiga influență pe plan local prin livrări de armament și mediere, pe lângă faptul că simultan ar distrage atenția de la Ucraina și i-ar conferi Rusiei pârghii de influență asupra capitalelor vestice.
Balcanii Occidentali sunt candidatul perfect. Kosovo și Bosnia și Herțegovina nu sunt în NATO.
Serbia a promis suplimentarea cheltuielilor militare anul acesta și continuă să găzduiască un așa-zis centru umanitar, controlat de Rusia, în apropierea principalei baze NATO din Kosovo, centru despre care Vestul afirmă că spionează pentru Rusia. Serbia și Rusia neagă informația. Sârbii par dornici să găsească un pretext pentru a acționa - Belgradul a declarat în februarie că interzicerea dinarului sârbesc în Kosovo echivalează cu epurarea etnică.
Și nici măcar nu e unicul butoi cu pulbere din regiune. Și Bosnia și Herțegovina se clatină în pragul colapsului. Conducătorul sârbilor bosniaci, Milorad Dodik, alt aliat al Rusiei, a amenințat în decembrie cu secesiunea regiunii sale semi-autonome, Republica Srpska. În lunile următoare aici s-ar putea reaprinde violența etnică din cauza căreia au murit peste 100.000 de oameni în Războiul Bosniac din 1992-1995.
Un raport al spionilor americani din 5 februarie se așteaptă la un risc mărit de violență inter-etnică în 2024 în Balcanii Occidentali. Secretarul general al NATO Jens Stoltenberg avertiza în decembrie că Rusia plănuiește să destabilizeze Balcanii, temere reiterată în ianuarie și de către secretarul de externe britanic David Cameron.